smcproject/ml-wiki-sentences huggingface dataset:
അക്കാലത്തെ പ്രസിദ്ധ നാടകനടിയായ രതിയെ പിന്നീട് അദ്ദേഹം വിവാഹം ചെയ്തു.
രത്ന, സരോജ് എന്നീ രണ്ട് പെൺമക്കൾ ജനിക്കുകയും ചെയ്തു.
ഗോഡ്സ് ഓൺ കൺട്രി എന്ന ഫഹദ്ഫാസിൽ ചിത്രത്തിൽ ഇഷ തൽവാറിന്റെ അച്ഛനായാണ് രാജഗോപാലപിള്ള അവസാനമായി അഭിനയിച്ചത്.
കൊല്ലം സ്വകാര്യ ആശുപത്രിയിൽ ചികിത്സയിലിരിക്കെ 2023 ഫെബ്രുവരി ഇരുപത്തിഎട്ടാം തീയതി ചൊവ്വാഴ്ച പുലർച്ചയോടെ അദ്ദേഹം അന്തരിച്ചു.
അവലംബം 1 2 3 4 5 {{ cite web }} : Check date values in: | access-date= ( help ) ↑
സി ലന്ന ദേശീയോദ്യാനം
സി ലന്ന ദേശീയോദ്യാനം തായ്‌ലന്റിലെ ചിയാങ്മയി പ്രവിശ്യയിലെ ഒരു ദേശീയോദ്യാനമാണ്.
അനേകം വെള്ളച്ചാട്ടങ്ങളും അരുവികളും ഗുഹകളും ഈ പർവ്വതപ്രദേശത്തുള്ള പാർക്കിലുണ്ട്.
പിങ് നദിയുടെ അനേകം കൈവഴികൾ ഈ ഉദ്യാനത്തിലൂടെ ഒഴുകുന്നു.
ചിയങ്മയി പട്ടണത്തിൽനിന്നും 65 കിലോമീറ്റർ വടക്കായി സ്ഥിതിചെയ്യുന്നു.
1,406 ചതുരശ്രകിലോമീറ്റർ വിസ്തീർണ്ണമാണുള്ളത്.
ഇവിടത്തെ ഏറ്റവും ഉയർന്ന ഭാഗം ചൊം ഹോട് ആണ്.
ഇതിനു 1,718 മീറ്റർ ഉയരമുണ്ട്.
20 ചതുരശ്രകിലോമീറ്റർ വിസ്തൃതിയുള്ള മായ് എങാത് സൊംബോൺ ചോൺ ജലസംഭരണി ഈ ദേശീയോദ്യാനത്തിലാണ്.
1989 ആഗസ്ത് 1നാണ് സി ലന്ന തായ്‌ലന്റിന്റെ അറുപതാമത് ദേശീയോദ്യാനമായത്.
മോൺ ഹിൻ ലായ് വെള്ളച്ചാട്ടം മേ ങ്കാട്ട് വനത്തിൽ സ്ഥിതി ചെയ്യുന്ന ഒമ്പത് തട്ടുകളുള്ള വെള്ളച്ചാട്ടമാണ്.
ഹുവായ് മേ രംഗോങ്, ഹുവായ് പാ ഫ്ലു എന്നിവയാണ് മറ്റ് വെള്ളച്ചാട്ടങ്ങൾ നോങ് ഫാ ഗുഹയിൽ സ്റ്റാലാക്റ്റൈറ്റുകളും സ്റ്റാലാഗ്മിറ്റുകളും ഉണ്ട്.
ഈ ദേശീയോദ്യാനത്തിൽ അനെകം തരം വനവിഭാഗങ്ങൾ കാണാനാകും.
നിത്യഹരിതനങ്ങൾ, ഇലപൊഴിയും വനങ്ങൾ തുടങ്ങിയവയും ഇവിടെയുണ്ട്.
അവലംബം സി ലന്ന ദേശീയോദ്യാനം എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സി ഡി ജെയിൻ [[]] [[]]
ഇന്ത്യയിലെ പ്രശസ്തനായ ഒരു സമകാലീന ചിത്രകാരനാണ് സി ഡി ജെയിൻ.
ദേശീയതലത്തിൽ ശ്രദ്ധ നേടിയ പ്രശസ്ത ചിത്രകാരനായ ജയിൻ,  കോളേജ് ഓഫ് ഫൈൻ ആർട്സ് കേരളയിൽ നിന്ന് ചിത്രകലയിൽ BFA ബിരുദം നേടി.
പഠനകാലത്തു തന്നെ ശ്രദ്ധേയമായ അംഗീകാരങ്ങൾ  രംഗത്ത് നേടിയ  ജയിൻ കേരള ലളിത കലാ അക്കാഡമി, കേരള ഫോറെസ്റ്റ് ഡിപ്പാർട്മെന്റ് എന്നിവയുടെ   സംസ്ഥാന അവാർഡുകൾ അടക്കം കരസ്ഥമാക്കിയിട്ടുണ്ട് .
കുറച്ചുകാലം തിരുവനന്തപുരം   കോളേജ് ഓഫ് ഫൈൻ ആർട്സ് കേരളയിൽ അധ്യാപകനായി സേവനമനുഷ്ടിച്ചു.
അതിനു ശേഷം  ജയിൻ   മദ്രാസ് കേന്ദ്രമാക്കി തന്റെ കലാ പ്രവർത്തനം തുടരുകയും ദേശീയ തലത്തിൽ ഈ മേഖലയിൽ തന്റെ സാന്നിധ്യം അറിയിക്കുകയും ചെയ്തു.
ഈ കാലയളവിൽ ഇന്ത്യയിൽ പ്രധാന പ്പെട്ട കലാകേന്ദ്രങ്ങളിലും ഗാലറികളിലും ഇദ്ദേഹം നടത്തിയ പ്രദർശനങ്ങൾ ശ്രദ്ധനേടുകയും ദേശീയ ദിനപത്രങ്ങൾ അടക്കം അമ്പതോളം പ്രധാന മാധ്യമങ്ങളിൽ ജയിന്റെ കലയെപ്പറ്റി പഠന നിരൂപണങ്ങൾ പ്രസിദ്ധീകരിക്കുകയും ഉണ്ടായി .
റിപ്പൺ കപൂർ ഫെലോഷിപ്, CRY അവാർഡ് എന്നീ അന്തർദേശീയ അംഗീകാരങ്ങളും ജയിനെ തേടിയെത്തി.
കുട്ടികളുമായി ബന്ധപ്പെട്ട ചൂഷണം, പീഡനം, ബാലവേല തുടങ്ങിയ സാമൂഹ്യ പ്രശ്നങ്ങളെ അടുത്തുനിന്നു പഠിക്കുകയും ആ വിഷയത്തെ ലോകശ്രദ്ധയിലേയ്ക്ക് കൊണ്ടുവരുവാൻ തന്റെ കല വഴി അവിരാമം ശ്രമിച്ചുകൊണ്ടിരിക്കുകയും ചെയ്യുന്നു.
ബാല വിദ്യാഭ്യാസ വിദഗ്ദൻ എന്ന നിലയിൽ കുട്ടികളിലെ ക്രിയാത്മകശേഷി, കലാഭിരുചി എന്നിവയുടെ ഉദ്ദേജനത്തിനുതകുന്ന വിദ്യാഭ്യാസ ക്ലാസുകൾ, കലാ കൂട്ടായ്മ്മകൾ എന്നിവ ധാരാളം പല സംസ്ഥാനങ്ങളിൽ ഇദ്ദേഹം വിജയകരമായി നടത്തിയിട്ടുണ്ട്.
ഇപ്പോൾ മുംബൈ കേന്ദ്രമാക്കി കലാരംഗത്തു സജീവമായി തുടരുന്ന  സി. ഡി ജയിൻ തിരുവനന്തപുരം പാറശ്ശാല സ്വദേശിയാണ്.
സി നാൻ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Si_Nan_National_Park
സി നാൻ ദേശീയോദ്യാനം തായ്‌ലാന്റിലെ നാൻ പ്രവിശ്യയിലെ വിയാങ് സ , ന നോയി , ന മ്യൂൻ എന്നീ ജില്ലകളിലെ നാൻ നഗരത്തിൽ നിന്ന് തെക്ക് 80 കിലോമീറ്റർ അകലത്തിൽ സ്ഥിതിചെയ്യുന്ന ദേശീയോദ്യാനമാണ്.
1,024 ചതുരശ്രകിലോമീറ്റർ വിസ്തീർണ്ണമുള്ള ഈ ദേശീയോദ്യാനത്തിൽ 1,234 മീറ്റർ ഉയരമുള്ള ഖായോ ഖുൻ ഹൂയി ഹൂക്ക് കൊടുമുടി സ്ഥിതിചെയ്യുന്നു.
ഈ ദേശീയോദ്യാനത്തിൽ 60 കിലോമീറ്റർ ദൂരത്തിൽ നാൻ നദി ഒഴുകുന്നു.
നാൻ നദിയ്ക്കു കുറുകെയുള്ള കീങ് ലോങ് റാഫ്റ്റിംഗ് സ്പോട്ടാണ്.
Night sky at Doi Samer Dow അവലംബം
സി സറ്റ്ചനലായി ഹിസ്റ്റോറിക്കൽ പാർക്ക് ഇംഗ്ലീഷ് വിലാസം https://ml.wikipedia.org/wiki/Si_Satchanalai_Historical_Park
സി സറ്റ്ചനലായി ഹിസ്റ്റോറിക്കൽ പാർക്ക് (തായ്: อุทยาน ประวัติศาสตร์ ศรีสัชนาลัย) വടക്കൻ തായ്ലാൻറിലെ സുഖോതായ് പ്രവിശ്യയിലെ സി സച്ചനാലായ് ജില്ലയിലെ ചരിത്രപരമായ ഒരു പാർക്കാണ്.
സി സറ്റ്ചനലായിയുടെയും ചാലിയങിന്റെയും അവശിഷ്ടങ്ങൾ ഈ പാർക്കിൽ കാണാം.
"നല്ല ആളുകളുടെ നഗരം" എന്നർത്ഥം വരുന്ന സി സച്ചനലൈ 1250-ൽ സുഖോതായ് രാജവംശത്തിന്റെ രണ്ടാമത്തെ കേന്ദ്രമായും 13, 14 നൂറ്റാണ്ടുകളിൽ കിരീടാവകാശിയുടെ വസതിയായും സ്ഥാപിക്കപ്പെട്ടു.
അവലംബം ചിത്രശാല Wat Chang Lom Wat Chang Lom Wat Chang Lom Wat Chang Lom Wat Nang Paya Wat Nang Paya Wat Nang Paya Wat Chedi Chet Thaeo Wat Chedi Chet Thaeo Wat Chedi Chet Thaeo Town Wall Town Wall Historical Park Entrance UNESCO World Heritage Site
ബാഹ്യ ലിങ്കുകൾ Si Satchanalai historical park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിവൊയേജിൽ നിന്നുള്ള സി സറ്റ്ചനലായി ഹിസ്റ്റോറിക്കൽ പാർക്ക് യാത്രാ സഹായി Kampaeng Phet Historical Park Archived 2016-03-03 at the Wayback Machine .
Si Satchanalai Information and History (Thai: translation ready)
സി ഷാർപ്പ് ഇംഗ്ലീഷ് വിലാസം https://ml.wikipedia.org/wiki/C_Sharp_(programming_language)
സി ഷാർപ്പ് (/si ʃɑːrp/ ഷാർപ്പ് കാണുക)[b] ഒരു പൊതു-ഉദ്ദേശ്യ, മൾട്ടി-പാരഡിഗം പ്രോഗ്രാമിംഗ് ഭാഷയാണ്.
സി ഷാർപ്പ് സ്റ്റാറ്റിക് ടൈപ്പിംഗ്, ശക്തമായ ടൈപ്പിംഗ്, ലെക്സിക്കലി സ്കോപ്പ്ഡ്, ഇംപറേറ്റീവ് , ഡിക്ലറേറ്റീവ്, ഫങ്ഷണൽ , ജെനറിക്, ഒബ്ജക്റ്റ് ഓറിയന്റഡ് (ക്ലാസ് അധിഷ്ഠിതം), കമ്പോണന്റ്-അധിഷ്ഠിത പ്രോഗ്രാമിംഗ് വിഭാഗങ്ങൾ എന്നിവ ഉൾക്കൊള്ളുന്നു.
2000-ൽ മൈക്രോസോഫ്റ്റിൽ നിന്നുള്ള ആൻഡേഴ്‌സ് ഹെജൽസ്‌ബെർഗ് രൂപകൽപ്പന ചെയ്‌ത സി ഷാർപ്പ്, പിന്നീട് 2002-ൽ ഇഗ്മാ(ECMA-334), 2003-ൽ ഐഎസ്ഒ(ISO/IEC 23270)എന്നിവ അന്താരാഷ്ട്ര നിലവാരമുള്ളതായി അംഗീകരിക്കപ്പെട്ടു.
നെറ്റ് ഫ്രെയിംവർക്ക്‌ , വിഷ്വൽ സ്റ്റുഡിയോ എന്നിവയ്‌ക്കൊപ്പം സി# അവതരിപ്പിച്ചു, ഇവ രണ്ടും ക്ലോസ്-സോഴ്‌സ് ആയിരുന്നു.
അക്കാലത്ത് മൈക്രോസോഫ്റ്റിന് ഓപ്പൺ സോഴ്‌സ് ഉൽപ്പന്നങ്ങളൊന്നും ഉണ്ടായിരുന്നില്ല.
നാല് വർഷത്തിന് ശേഷം, 2004-ൽ, മോണോ എന്ന പേരിൽ ഒരു സ്വതന്ത്ര ഓപ്പൺ സോഴ്സ് പ്രോജക്റ്റ് ആരംഭിച്ചു, സി# പ്രോഗ്രാമിംഗ് ഭാഷയ്ക്ക് ക്രോസ്-പ്ലാറ്റ്ഫോം കംപൈലറും റൺടൈം എൺവയമെന്റും നൽകുന്നു.
ഒരു ദശാബ്ദത്തിനു ശേഷം, മൈക്രോസോഫ്റ്റ് വിഷ്വൽ സ്റ്റുഡിയോ കോഡ് (കോഡ് എഡിറ്റർ), റോസ്ലിൻ (കംപൈലർ), ഏകീകൃത .
നെറ്റ് പ്ലാറ്റ്ഫോം (സോഫ്‌റ്റ്‌വെയർ ഫ്രെയിംവർക്ക്) എന്നിവ പുറത്തിറക്കി, ഇവയെല്ലാം സിഷാർപ്പിനെ പിന്തുണയ്ക്കുകയും സൗജന്യവും ഓപ്പൺ സോഴ്‌സും, ക്രോസ്-പ്ലാറ്റ്‌ഫോമുമാണ്.
മോണോയും മൈക്രോസോഫ്റ്റിൽ ചേർന്നെങ്കിലും .
നെറ്റിൽ ലയിപ്പിച്ചില്ല.
2021-ലെ കണക്കനുസരിച്ച്, ഭാഷയുടെ ഏറ്റവും പുതിയ പതിപ്പ് സി# 10.0 ആണ്, ഇത് 2021-ൽ .
നെറ്റ് 6.0-ൽ പുറത്തിറങ്ങി.
ഡിസൈന്റെ ലക്ഷ്യങ്ങൾ
ഇഗ്മാ(Ecma)സ്റ്റാൻഡേർഡ് സി#-നുള്ള ഈ ഡിസൈൻ ലക്ഷ്യങ്ങൾ ചുവടെ ചേർക്കുന്നു: ഭാഷ ലളിതവും ആധുനികവും പൊതു ആവശ്യത്തിനുതകുന്നതും ഒബ്ജക്റ്റ് ഓറിയന്റഡ് പ്രോഗ്രാമിംഗ് ഉപയോഗിക്കുന്ന ഭാഷയുമാണ്.
സ്ട്രോങ്ങ് ടൈപ്പ് ചെക്കിംഗ്, അറേ ബൗണ്ട്സ് ചെക്കിംഗ്, അൺഇനീഷ്യലൈസ്ഡ് വേരിയബിളുകൾ ഉപയോഗിക്കാനുള്ള ശ്രമങ്ങൾ, ഓട്ടോമാറ്റിക് ഗാർബേജ് ശേഖരണം തുടങ്ങിയ സോഫ്‌റ്റ്‌വെയർ എഞ്ചിനീയറിംഗ് തത്വങ്ങൾ ഉപയോഗിച്ച് ഭാഷയുടെയും അതിന്റെ നടപ്പാക്കലുകൾക്കും പിന്തുണ നൽകുന്നു.
സോഫ്റ്റ്‌വെയർ റോബസ്റ്റ്നെസ്സ്, ഡ്യൂറാബിലിറ്റി, പ്രോഗ്രാമർ പ്രൊഡക്ടിവിറ്റി എന്നിവ പ്രധാനമാണ്.
ഡിസ്ട്രിബ്യൂട്ടഡ് പരിതസ്ഥിതികളിൽ വിന്യസിക്കുന്നതിന് അനുയോജ്യമായ സോഫ്‌റ്റ്‌വെയർ ഘടകങ്ങൾ വികസിപ്പിച്ചെടുക്കുക എന്നതാണ് ഈ ഭാഷകൊണ്ടു ഉദ്ദേശിക്കുന്നത്.
സോഴ്‌സ് കോഡിനും പ്രോഗ്രാമർമാർക്കും പോർട്ടബിലിറ്റി വളരെ പ്രധാനപ്പെട്ടതാണ്, പ്രത്യേകിച്ച് സി , സി++ എന്നിവയുമായി പരിചയമുള്ളവർക്ക്.
അന്താരാഷ്ട്രവൽക്കരണത്തിനുള്ള പിന്തുണ വളരെ പ്രധാനമാണ്.
സി#, അത്യാധുനിക ഓപ്പറേറ്റിംഗ് സിസ്റ്റങ്ങൾ ഉപയോഗിക്കുന്ന വളരെ വലുത് മുതൽ സമർപ്പിത ഫംഗ്‌ഷനുകളുള്ള വളരെ ചെറിയവ വരെ, ഹോസ്റ്റ് ചെയ്‌തതും എംബെഡ്ഡഡ് സിസ്റ്റങ്ങൾക്കായി ആപ്ലിക്കേഷനുകൾ എഴുതുന്നതിന് അനുയോജ്യമാണ്.
മെമ്മറി, പ്രോസസ്സിംഗ് പവർ ആവശ്യകതകൾ എന്നിവയുമായി ബന്ധപ്പെട്ട് സി# ആപ്ലിക്കേഷനുകൾ ലാഭകരമാകാൻ ഉദ്ദേശിച്ചുള്ളതാണെങ്കിലും, പ്രകടനത്തിലും വലുപ്പത്തിലും സി അല്ലെങ്കിൽ അസംബ്ലി ഭാഷയുമായി നേരിട്ട് മത്സരിക്കാൻ ഈ ഭാഷകൊണ്ട് ഉദ്ദേശിക്കുന്നില്ല.
നെറ്റ് ഫ്രെയിംവർക്കിന്റെ വികസന സമയത്ത്, ക്ലാസ് ലൈബ്രറികൾ യഥാർത്ഥത്തിൽ എഴുതിയത് "സിമ്പിൾ മാനേജ്ഡ് സി"(SMC)എന്ന നിയന്ത്രിത കോഡ് കംപൈലർ സിസ്റ്റം ഉപയോഗിച്ചാണ്.
1999 ജനുവരിയിൽ, ആൻഡേഴ്‌സ് ഹെജൽസ്‌ബെർഗ്, "സി-ലൈക്ക് ഒബ്ജക്റ്റ് ഓറിയന്റഡ് ലാംഗ്വേജ്" എന്നതിന്റെ അർത്ഥം വരുന്ന കൂൾ എന്ന പേരിൽ ഒരു പുതിയ ഭാഷ നിർമ്മിക്കുന്നതിനായി ഒരു ടീം രൂപീകരിച്ചു.
"കൂൾ" എന്ന പേര് ഭാഷയുടെ അവസാന നാമമായി നിലനിർത്തുന്നത് മൈക്രോസോഫ്റ്റ് പരിഗണിച്ചിരുന്നു, എന്നാൽ വ്യാപാരമുദ്രയുടെ കാരണങ്ങളാൽ അങ്ങനെ ചെയ്യേണ്ടതില്ലെന്ന് തീരുമാനിച്ചു.
2000 ജൂലൈയിലെ പ്രൊഫഷണൽ ഡെവലപ്പേഴ്‌സ് കോൺഫറൻസിൽ .
നെറ്റ് പ്രോജക്റ്റ് പരസ്യമായി പ്രഖ്യാപിക്കപ്പെട്ടപ്പോഴേക്കും, ഭാഷയെ സി# എന്ന് പുനർനാമകരണം ചെയ്യുകയും ക്ലാസ് ലൈബ്രറികളും എഎസിപി.
നെറ്റ്(ASP.NET)റൺടൈമും സി#-ലേക്ക് പോർട്ട് ചെയ്യുകയും ചെയ്തു.
ഹെജൽസ്‌ബെർഗ് സി# ന്റെ പ്രധാന ഡിസൈനറും മൈക്രോസോഫ്റ്റിലെ പ്രധാന ആർക്കിടെക്ടറ്റുമാണ്, കൂടാതെ മുമ്പ് ടർബോ പാസ്കൽ, എംബാർകാഡെറോ ഡെൽഫി (മുമ്പ് കോഡ്‌ഗിയർ ഡെൽഫി, ഇൻപ്രൈസ് ഡെൽഫി, ബോർലാൻഡ് ഡെൽഫി), വിഷ്വൽ ജെ++ എന്നിവയുടെ രൂപകൽപ്പനയിൽ മുഖ്യപങ്ക് വഹിച്ചു.
മിക്ക പ്രധാന പ്രോഗ്രാമിംഗ് ഭാഷകളിലെയും (ഉദാ. സി++ , ജാവ , ഡെൽഫി, സ്മോൾടോക്ക് ) പോരായ്മകൾ കോമൺ ലാംഗ്വേജ് റൺടൈമിന്റെ (സിഎൽആർ) അടിസ്ഥാനങ്ങളെ നയിച്ചതായി അഭിമുഖങ്ങളിലും സാങ്കേതിക പേപ്പറുകളിലും അദ്ദേഹം പ്രസ്താവിച്ചിട്ടുണ്ട്.
സി# ഭാഷയുടെ ഡിസൈൻ തന്നെ അതിലേക്ക് നയിച്ചു.
സവിശേഷതകൾ അവലംബം ↑ ↑ ↑ ↑ ↑ ↑ Java 5.0 added several new language features (the enhanced for loop , autoboxing , varargs and annotations ), after they were introduced in the similar (and competing) C# language ↑ ↑ ↑ ↑ ↑ ↑ ↑ ↑ ↑ ↑ കുറിപ്പുകൾ
സി ചിങ് ഇംഗ്ലീഷ് വിലാസം https://ml.wikipedia.org/wiki/Qi_Jingyi സി ചിങ് സമാധി മണ്ഡപം
ചൈനയിൽ ജീവിച്ചിരുന്ന (1656-1719) ഒരു ഖാദിരിയ്യ സൂഫി ഗുരുവായിരുന്നു സി ചിങ് (ചൈനീസ് : 祁静) ഹിലാൽ അൽ-ദ്ദീൻ എന്ന പേരിൽ അറിയപ്പെട്ടിരുന്ന ഇദ്ദേഹം ഇസ്‌ലാം മതവും, ഖാദിരിയ്യ സരണിയും ചൈനീസ് പ്രവിശ്യകളിൽ പ്രചരിപ്പിച്ചവരിൽ മുഖ്യ പങ്ക് വഹിക്കുന്നു.
ശ്രേഷ്‌ഠ ഗുരു സി എന്നർത്ഥം വരുന്ന സി ദാഉസു (祁道祖) എന്നാണ് ഖാദിരിയ്യ സൂഫികൾക്കിടയിൽ സി ചിങ് വിശേഷിപ്പിക്കപ്പെടുന്നത്.
1672 ൽ ചൈനീസ് സൂഫികളിൽ പ്രമുഖനായ അഫാഖ് ഖോജയെ സന്ദർശിക്കുന്നതിലൂടെയായിരുന്നു ആധ്യാത്മിക രംഗത്തേക്കുള്ള ഇദ്ദേഹത്തിൻറെ പ്രവേശനം.
മത അറിവുകൾ കരസ്ഥമാക്കി ത്വരീഖത്തിലേക്കുള്ള പ്രവേശനം ആവശ്യപ്പെട്ട പതിനാറ് വയസ്സുകാരനായ സിയോട്; "ഞാൻ നിൻറെ ഗുരുവല്ലെന്നും ആധ്യാത്മികത പകർന്ന് നൽകാൻ വിധിക്കപ്പെട്ട നിൻറെ ഗുരു കിഴക്കൻ കടൽ കടന്ന് കിഴക്കൻ മേഖലയിൽ എത്തിപ്പെട്ടിട്ടുണ്ടെന്നും അദ്ദേഹത്തിൽ നിന്നും ത്വരീഖത്ത് കരസ്ഥമാക്കി അതി പ്രശസ്തനായി തീരുക" എന്ന് ഖോജ  മറുപടി പറഞ്ഞു.
തുടർന്ന് അഫാഖ് ഖോജയിൽ നിന്നും സമ്മതം വാങ്ങി യാത്രയായ സി ചിങ് സൂഫി കുലപതിയായ ഖോജ സയ്യിദ് അബ്ദുല്ലയെ കണ്ടെത്തുകയും ആധ്യാത്മിക അറിവുകൾ ആർജ്ജിച്ചു പിൽകാലത്ത് അതി പ്രശസ്തനായി മാറുകയുമായിരുന്നു.
ലീൻസ്യ നഗരത്തിലാണ് സി ചിങ് അന്ത്യ വിശ്രമം കൊള്ളുന്നത്.
ചൈനയിലെ പ്രശസ്തമായ സമാധി മണ്ഡപങ്ങളിലൊന്നാണ് ഇത്.
ഡാ  ഗൊൻബെ (മഹത്തായ മഖ്‌ബറ) എന്നാണ് ഈ സമാധി മണ്ഡപം വിശേഷിപ്പിക്കപ്പെടുന്നത്.
സി യു സൂൺ ഇംഗ്ലീഷ് വിലാസം https://ml.wikipedia.org/wiki/C_U_Soon
മഹേഷ് നാരായണൻ സംവിധാനം ചെയ്ത് 2020 - ൽ പുറത്തിറങ്ങിയ ഒരു മലയാളം മിസ്റ്ററി ത്രില്ലർ ചലച്ചിത്രമാണ് സി യു സൂൺ .
ഫഹദ് ഫാസിൽ , റോഷൻ മാത്യു , ദർശന രാജേന്ദ്രൻ , സൈജു കുറുപ്പ് , മാല പാർവതി എന്നിവരാണ് ഈ ചിത്രത്തിലെ കേന്ദ്ര കഥാപാത്രങ്ങളെ അവതരിപ്പിച്ചിരിക്കുന്നത്.
ഫഹദ് ഫാസിലും നസ്രിയ നസീമും ചേർന്ന് നിർമ്മിച്ച ഈ ചിത്രം 2020 സെപ്റ്റംബർ 1 ന് ആമസോൺ പ്രൈം വീഡിയോയിൽ റിലീസ് ചെയ്തു.
പൂർണമായും ഐഫോൺ ഉപയോഗിച്ചാണ് ഈ ചലച്ചിത്രം ചിത്രീകരിച്ചിരിക്കുന്നത്.
ഒ.ടി.ടി പ്ലാറ്റ്ഫോമിലൂടെ പുറത്തിറങ്ങിയതിനെ തുടർന്ന് ചിത്രത്തിന് വലിയ നിരൂപക പ്രശംസ ലഭിക്കുകയുണ്ടായി.
ഇന്ത്യയിലെ ആദ്യത്തെ കമ്പ്യൂട്ടർ സ്ക്രീൻ ചലച്ചിത്രമാണ് സീ യൂ സൂൺ.
ജിമ്മി ( റോഷൻ മാത്യു ) ഒരു മിഡിൽ ഈസ്റ്റേൺ കമ്പനിയിൽ ജോലി ചെയ്യുന്നു.
ഡേറ്റിംഗ് ആപ്പ് വഴി കണ്ടുമുട്ടിയ അനു ( ദർശന രാജേന്ദ്രൻ ) വുമായി ബന്ധത്തിലാകുന്നു.
ഒരിക്കലും അവളെ നേരിട്ട് കണ്ടിട്ടില്ലെങ്കിലും ജിമ്മി അനുവിനെ തന്റെ അമ്മക്ക്( മാല പാർവ്വതി ) പരിചയപ്പെടുത്തുന്നു.
അനു ജിമ്മിക്ക് ഒരു ആത്മഹത്യാക്കുറിപ്പ് വീഡിയോ അയയ്ക്കുമ്പോൾ കാര്യങ്ങൾ കൂടുതൽ സങ്കീർണ്ണമാവുകയാണ്.
പോലീസ് ഇയാളെ കസ്റ്റഡിയിലെടുക്കുന്നു.
ജിമ്മിയുടെ നിരപരാധിത്വം തെളിയിക്കാനും കാര്യത്തിന്റെ രഹസ്യം പരിഹരിക്കാനും ജിമ്മിയുടെ കുടുംബം അദ്ദേഹത്തിന്റെ കുടുംബ സുഹൃത്തായ കെവിന്റെ ( ഫഹദ് ഫാസിൽ ) സഹായം തേടുന്നു.
അഭിനേതാക്കൾ ഫഹദ് ഫാസിൽ - കെവിൻ തോമസ് റോഷൻ മാത്യു - ജിമ്മി കുര്യൻ ദർശന രാജേന്ദ്രൻ - അനുമോൾ സെബാസ്റ്റ്യൻ സൈജു കുറുപ് - ഡോ.പ്രശാന്ത് മാല പാർവതി - ജിമ്മിയുടെ അമ്മ കോട്ടയം രമേശ് - ജേക്കബ് സെബാസ്റ്റ്യൻ അമാൽദ ലിസ് - സഞ്ജന വൈഷ്ണവി വേണുഗോപാൽ - നീതു നിർമ്മാണം ചിത്രീകരണം
2020  ജൂണിൽ ഫഹദ് ഫാസിലിനെ കേന്ദ്ര കഥാപാത്രമാക്കിക്കൊണ്ടുള്ള ഒരു പരീക്ഷണ ചിത്രമാണ് തന്റെ അടുത്ത പദ്ധതിയെന്ന് സംവിധായകനും ചിത്രസംയോജകനുമായ മഹേഷ് നാരായണൻ പ്രഖ്യാപിക്കുകയുണ്ടായി.
സാധാരണ ഫീച്ചർ ഫിലിം ചിത്രീകരിക്കുന്ന മാർഗ്ഗങ്ങൾക്കു പകരം ഐഫോൺ ഉപയോഗിച്ച് ചിത്രീകരിക്കുന്ന തരത്തിലാണ് ഈ പരീക്ഷണമെന്നും മഹേഷ് അന്ന് അറിയിച്ചിരുന്നു.
ഇതിനോടനുബന്ധിച്ച് തന്നെ ഒന്നര മണിക്കൂർ താഴെ മാത്രമേ ദൈർഘ്യം ഉണ്ടാവൂ എന്നും ഫഹദ് ഫാസിലിന്റെ ഫ്ലാറ്റിൽ വച്ചാണ് ചിത്രീകരണമെന്നും പ്രഖ്യാപിച്ചിരുന്നു.
ഫിലിം എംപ്ലോയീസ് ഫെഡറേഷൻ ഓഫ് കേരള (ഫെഫ്ക) യിൽ നിന്നും ചിത്രീകരണത്തിനുള്ള അനുമതി ലഭിച്ചിരുന്നെങ്കിലും, കോവിഡ് വ്യാപനത്തെ തുടർന്നുണ്ടായ നിയന്ത്രങ്ങൾ മൂലം കേരള ഫിലിം പ്രൊഡ്യൂസേഴ്സ് അസോസിയേഷൻ (KEPA) സീ യു സൂണിനു നേരെ എതിർപ്പ് പ്രകടിപ്പിച്ചിരുന്നു.
എന്നാൽ കോവിഡ് മാനദണ്ഡങ്ങൾ പാലിച്ചുകൊണ്ട് ഒരു മാസത്തിൽ കുറവ് ദിവസങ്ങൾക്കുള്ളിൽ ചിത്രീകരണം വിജയകരമായി പൂർത്തിയാക്കുകയുണ്ടായി.
ചിത്രത്തിന്റെ ആദ്യ ട്രെയിലർ 2020 ഓഗസ്റ്റ് 25 ന് കമൽ ഹാസൻ ട്വിറ്ററിലൂടെ പുറത്തിറക്കി.
ഈ സിനിമ 2020 സെപ്റ്റംബർ 1 ന് ആമസോൺ പ്രൈം വീഡിയോയിൽ റിലീസ് ചെയ്തു.
അവലംബം പുറത്തേക്കുള്ള കണ്ണികൾ സി യു സൂൺ ഇന്റർനെറ്റ് മൂവി ഡാറ്റാബേസിൽ യൂട്യൂബ്- ലെ ട്രെയിലർ
സിം ഇംഗ്ലീഷ് വിലാസം https://ml.wikipedia.org/wiki/Subscriber_Identity_Module ഒരു സിം കാർഡ്‌ ഒരു സാധാരണ സിം കാർഡ് (മൈക്രോ-സിം കട്ട്ഔട്ടുള്ള മിനി-സിം) ജിഎസ്എം മൊബൈൽ ഫോണിൽ നിന്ന് എടുത്ത ഒരു സ്മാർട്ട് കാർഡ് ഒരു ഐഫോൺ 6എസിന്റെ സിം ട്രേയിൽ എൻഎഫ്സി കഴിവുകളുള്ള ടി-മൊബൈൽ നാനോ-സിം കാർഡ് ഒരു ട്രാക്ഫോൺ(TracFone) വയർലെസ് സിം കാർഡിന് ഡിസ്റ്റിന്റീവായ കാരിയർ മാർക്കിംഗുകൾ ഇല്ല, അത് "സിം കാർഡ്" എന്ന് മാത്രം അടയാളപ്പെടുത്തിയിരിക്കുന്നു
മൊബൈൽ ടെലിഫോണി ഉപകരണങ്ങളിൽ (മൊബൈൽ ഫോണുകളും കമ്പ്യൂട്ടറുകളും പോലുള്ളവ) വരിക്കാരെ തിരിച്ചറിയാനും പ്രാമാണീകരിക്കാനും ഉപയോഗിക്കുന്ന ഇന്റർനാഷണൽ മൊബൈൽ സബ്‌സ്‌ക്രൈബർ ഐഡന്റിറ്റി (IMSI) നമ്പറും അതിന്റെ അനുബന്ധ കീയും സുരക്ഷിതമായി സംഭരിക്കാൻ ഉദ്ദേശിച്ചുള്ള ഒരു ഇന്റഗ്രേറ്റഡ് സർക്യൂട്ട് (IC) ആണ് സിം (SIM- Subscriber Identity Module ).
സാങ്കേതികമായി യഥാർത്ഥ ഫിസിക്കൽ കാർഡ് ഒരു യൂണിവേഴ്സൽ ഇന്റഗ്രേറ്റഡ് സർക്യൂട്ട് കാർഡ് (UICC) എന്നാണ് അറിയപ്പെടുന്നത്; ഈ സ്മാർട്ട് കാർഡ് സാധാരണയായി എംബഡഡ് കോൺടാക്റ്റുകളും അർദ്ധചാലകങ്ങളും ഉള്ള പിവിസി ഉപയോഗിച്ചാണ് നിർമ്മിച്ചിരിക്കുന്നത്, സിം അതിന്റെ പ്രാഥമിക ഘടകമാണ്.
പ്രായോഗികമായി "സിം കാർഡ്" എന്ന പദം മുഴുവൻ യൂണിറ്റിനെയും സൂചിപ്പിക്കുന്നു, കേവലം ഐസി മാത്രമല്ല.
ഇത് മൊബൈൽ ഫോണുകളുടെ അകത്ത് ഘടിപ്പിച്ചാണ് മൊബൈൽ ഫോണുകൾ പ്രവർത്തിപ്പിക്കുന്നത്.
ആദ്യകാല സിം കാർഡുകൾ ഒരു ക്രെഡിറ്റ്‌ കാർഡിന്റെ വലിപ്പം ഉള്ളതായിരുന്നു(85.60 mm × 53.98 mm × 0.76 mm) .
പിന്നീട് മൊബൈൽ ഫോണുകൾ ചെറുതായപ്പോൾ സിം കാർഡുകളും ചെറുതായി (25 mm × 15 mm).
ഒരു സിമ്മിൽ ഒരു യുണീക് സീരിയൽ നമ്പർ (ICCID), അന്തർദേശീയ മൊബൈൽ സബ്‌സ്‌ക്രൈബർ ഐഡന്റിറ്റി (IMSI) നമ്പർ, സുരക്ഷാ പ്രാമാണീകരണം, സൈഫറിംഗ് വിവരങ്ങൾ, പ്രാദേശിക നെറ്റ്‌വർക്കുമായി ബന്ധപ്പെട്ട താൽക്കാലിക വിവരങ്ങൾ, ഉപയോക്താവിന് ആക്‌സസ് ചെയ്യുന്ന സേവനങ്ങളുടെ ലിസ്റ്റ്, രണ്ട് പാസ്‌വേഡുകൾ എന്നിവ അടങ്ങിയിരിക്കുന്നു: ഒരു സാധാരണ ഉപയോഗത്തിനുള്ള വ്യക്തിഗത തിരിച്ചറിയൽ നമ്പർ (പിൻ), പിൻ അൺലോക്ക് ചെയ്യുന്നതിനുള്ള വ്യക്തിഗത അൺബ്ലോക്കിംഗ് കീ (PUK).
യൂറോപ്പിൽ, ഒരു പ്രീപെയ്ഡ് കാർഡിന്റെ സബ്‌സ്‌ക്രിപ്‌ഷനായി ഓൺലൈനിൽ രജിസ്റ്റർ ചെയ്യുമ്പോൾ സീരിയൽ സിം നമ്പർ (എസ്‌എസ്‌എൻ) ചിലപ്പോൾ ഒരു അന്താരാഷ്ട്ര ആർട്ടിക്കിൾ നമ്പർ (IAN) അല്ലെങ്കിൽ ഒരു യൂറോപ്യൻ ആർട്ടിക്കിൾ നമ്പർ (EAN) എന്നിവയ്‌ക്കൊപ്പം ഉണ്ടായിരിക്കും.
നിരവധി സിം കാർഡുകളിൽ ബന്ധപ്പെടാനുള്ള വിവരങ്ങൾ സൂക്ഷിക്കാനും സാധിക്കും.
ജി.എസ്.എം. ഫോണുകളിൽ എപ്പോഴും സിമ്മുകൾ ഉപയോഗിക്കുന്നു; സിഡിഎംഎ(CDMA) ഫോണുകൾക്ക്, എൽടിഇ(LTE)-ശേഷിയുള്ള ഹാൻഡ്‌സെറ്റുകൾക്ക് മാത്രമേ അവ ആവശ്യമുള്ളൂ.
സാറ്റലൈറ്റ് ഫോണുകൾ, സ്മാർട്ട് വാച്ചുകൾ , കമ്പ്യൂട്ടറുകൾ അല്ലെങ്കിൽ ക്യാമറകൾ എന്നിവയിലും സിം കാർഡുകൾ ഉപയോഗിക്കാം.
ആദ്യത്തെ സിം കാർഡുകൾ ക്രെഡിറ്റ്, ബാങ്ക് കാർഡുകളുടെ വലുപ്പമായിരുന്നു; കാലക്രമേണ, വലുപ്പങ്ങൾ പലതവണ കുറച്ചു, സാധാരണയായി ഇലക്ട്രിക്കൽ കോൺടാക്റ്റുകൾ അതേപടി നിലനിർത്തുന്നു, അതിലൂടെ ഒരു വലിയ കാർഡ് ചെറിയ വലുപ്പത്തിലേക്ക് മാറ്റാൻ കഴിയും.
കാർഡ് നീക്കം ചെയ്തുകൊണ്ട് വ്യത്യസ്ത മൊബൈൽ ഉപകരണങ്ങൾക്കിടയിൽ സിമ്മുകൾ കൈമാറ്റം ചെയ്യാവുന്നതാണ്.
സെല്ലുലാർ ടെലിഫോണി ഉൾപ്പെടെ ചില ഡൊമെയ്‌നുകളിലെ ഫിസിക്കൽ സിം കാർഡുകൾ ഇസിം(eSIM) മാറ്റിസ്ഥാപിക്കുന്നു.
ഇസിം, നീക്കം ചെയ്യാനാവാത്ത ഇയുഐസിസി(eUICC)-യിൽ എംബെഡ് ചെയ്ത ഒരു സോഫ്റ്റ്‌വെയർ അധിഷ്ഠിത സിം ഉപയോഗിക്കുന്നു.
അവലംബം ↑ https://www.techtarget.com/searchmobilecomputing/definition/SIM-card ↑
സ്റ്റങ്ക പെൻചെവ ഇംഗ്ലീഷ് വിലാസം https://ml.wikipedia.org/wiki/Stanka_Pencheva
പ്രമുഖ ബൾഗേറിയൻ എഴുത്തുകാരിയാണ് സ്റ്റങ്ക പെൻചെവ ( English : Stanka Pencheva ( ബൾഗേറിയൻ : Станка Пенчева ) ആദ്യകാല ജീവിതം
1929 ജൂലൈ 9ന് ബൾഗേറിയയിലെ ഏറ്റവും വലിയ എട്ടാമത്തെ നഗരമാ സ്ലിവനിൽ ജനിച്ചു.
സോഫിയ സർവ്വകലാശാലയിൽ നിന്ന് റഷ്യൻ ഭാഷാശാസ്ത്രത്തിൽ ബിരുദം നേടി.
റേഡിയോ സോഫിയയിൽ എഡിറ്ററായിരുന്നു.
നരോദ്‌ന മിയാഡെക് മാഗസിൻ, സെപ്‌റ്റെംവ്രി മാഗസിൻ എന്നിവയുടെ പത്രാധിപർ, നരോദ്‌ന കുൽടുറ ദിനപത്രത്തിന്റെ കറസ്‌പോണ്ടൻ എന്നീ ചുമതലകൾ വഹിച്ചിട്ടുണ്ട്.
ഇംഗ്ലീഷ് , ഫ്രഞ്ച് , , സ്പാനിഷ്‌ , ജർമൻ , റഷ്യൻ , പോളിഷ് , ചെക്ക്.
സ്ലോവക്, റൊമാനിയൻ, ഇറ്റാലിയൻ , ഹിന്ദി ഭാഷകളിലേക്ക് ഇവരുടെ കവിതകൾ വിവർത്തനം ചെയ്തിട്ടുണ്ട്.
പ്രധാന സൃഷ്ടികൾ Пълнолетие (Coming of age) (1952) Опъната струна (Stretched cord) (1957) Кладенец на птиците (Well of birds) (1960) „Вселена (Universe) (1964) Земя на огньовете (Land of fires) (1965) Горчива билка (Bitter herb) (1966) Ябълковата градина (Apple orchard) (1967) Есенно сияние (Autumn lights) (1968) Пясъчна лилия (Sand lily) (1972) Планета за двама (Planet for two) (1977) Избрана лирика (Selected lyrics) (1979) Недовършен свят (Unfinished world) (1982) Разкопки (Excavations) (1984) അംഗീകാരങ്ങൾ 2007ൽ കവിതയ്ക്കുള്ള ഇവാൻ നികൊലോവ് അവാർഡ് 2003ൽ ഗോൾഡൻ ചൈൻ അവാർഡ് 1974ൽ റിപ്പബ്ലിക് ഓഫ് ബൾഗേറിയയുടെ Order of Saints Cyril and Methodius അവാർഡ്
2012ൽ വാർഷിക ദേശീയ സാഹിത്യ മത്സരം 'സ്റ്റങ്ക പെൻചെവ' സ്ഥാപിപിച്ചു അവലംബം
സ്റ്റഫോർഡ് ക്രിപ്സ്
ഇരുപതാം നൂറ്റാണ്ടിന്റെ ആദ്യപാദങ്ങളിലെ ബ്രിട്ടീഷ് ലേബർ പാർട്ടി നേതാവായിരുന്നു സർ റിച്ചാ‍ർഡ് സ്റ്റാഫോർഡ് ക്രിപ്സ് (ജ. 24 ഏപ്രിൽ 1889 – 21 ഏപ്രിൽ 1952) രണ്ടാം ലോക മഹായുദ്ധകാലത്ത് ബ്രീട്ടീഷ് ഗവൺമെന്റിന്റെ നയങ്ങൾ സ്ഥാപിച്ചെടുക്കുന്നതിനായുള്ള പല ദൗത്യങ്ങളും സർക്കാർ അദ്ദേഹത്തെ ഏൽപ്പിക്കുകയുണ്ടായി.
ഇതിന്റെ ഭാഗമായി ബ്രിട്ടീഷ് സർക്കാർ ഇദ്ദേഹത്തിന്റെ നേതൃത്വത്തിൽ ഒരു ദൗത്യസംഘത്തെ ഇന്ത്യയിലേക്കയ്കുകയും യുദ്ധത്തിൽ ഇന്ത്യൻ നേതാക്കളുടെ പിന്തുണ ഉറപ്പാക്കാൻ ശ്രമിക്കുകയുമുണ്ടായി.
ക്രിപ്സ് മിഷൻ എന്ന് ഇതറിയപ്പെടുന്നു അവലംബം ↑
സ്റ്റങ് സെൻ
സ്റ്റങ് സെൻ കംബോഡിയിയലെ കാമ്പോങ് തോം പ്രവിശ്യയിൽ സ്ഥിതിചെയ്യുന്ന ഒരു വന്യജീവി സങ്കേതമാണ്.
ഇത് ടോൺലെ സാപ് തടാകത്തിൻറെ തെക്കു-കിഴക്കേ അറ്റത്താണ് സ്ഥിതിചെയ്യുന്നത്.
ബോയെങ് ടോൺലെ ചമാർ, പ്രെക്ക് ടോയെൽ ഉൾപ്പെടെ മൂന്നു വന്യമൃഗസങ്കേതങ്ങളാണ് ഈ തടാകത്തിനു ചുറ്റുപാടുമായി സ്ഥിതിചെയ്യുന്നത്.
സ്റ്റങ് സെൻ പ്രദേശത്ത് ഭൂരിഭാഗവും ഇലപൊഴിയും വനങ്ങളും സ്ഥിരവും താൽക്കാലികവുയായ തണ്ണീർത്തടങ്ങളും, പുൽമേടുകളുമാണ്.
ഈ മേഖലയിലെ വനപ്രദേശം മഴക്കാലത്ത് വെള്ളപ്പൊക്കത്തിലാകുന്നു.
വേനൽക്കാലത്ത്, ജലം ഏതാനും ചില വെള്ളക്കെട്ടുകളിലും സ്റ്റങ് സെൻ നദിയിലും അതിൻറെ പോഷക നദികളിലേയ്ക്കുമായി ചുരുങ്ങുന്നു.
ഈ ജലാശയങ്ങൾ അർധ നിത്യഹരിത വനങ്ങൾക്കും ഇടതിങ്ങിയ മുളങ്കാടുകൾക്കും പിന്തുണ നൽകുന്നു.
സ്റ്റാംഫോർഡ് ബ്രിഡ്ജ് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015 മേയ് മുതൽ തുടരുന്നു.
സ്റ്റാംഫോർഡ് ബ്രിഡ്ജ് പടിഞ്ഞാറൻ  ലണ്ടനിലെ ചെൽസി ബറോയോട് ചേർന്ന് സ്ഥിതിചെയ്യുന്ന ഫുൾഹാമിലെ ഒരു ഫുട്ബോൾ സ്റ്റേഡിയമാണ്.
പ്രീമിയർ ലീഗ് ക്ലബ് ചെൽസിയുടെ ആസ്ഥാനമാണിത്.
40,343 ഇരിപ്പിട ശേഷിയുള്ള ഇത് 2022-23 പ്രീമിയർ ലീഗ് സീസണിലെ ഒമ്പതാമത്തെ വലിയ വേദിയും ഇംഗ്ലണ്ടിലെ പതിനൊന്നാമത്തെ വലിയ ഫുട്ബോൾ സ്റ്റേഡിയവുമാണ്.
അവലംബം ↑ ↑ CLUB INFORMATION chelseafc.com ↑ Stadium History chelseafc.com
സ്റ്റാംഫോർഡ് റഫ്ൾസ് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 നവംബർ മുതൽ തുടരുന്നു.
സിങ്കപ്പൂർ നഗരസ്ഥാപകനായ ബ്രീട്ടിഷുകാരാനാണ് സർ തോമസ് സ്റ്റാംഫോർഡ് റഫ്ൾസ് .
സ്റ്റല്ലെർസ് സീ ഈഗിൾ
അക്സിപിറ്റ്റിഡേ കുടുംബത്തിൽപ്പെട്ട ഒരു വലിയ പരുന്ത് ആണ് സ്റ്റല്ലെർസ് സീ ഈഗിൾ (Haliaeetus pelagicus).
1811 ൽ പീറ്റർ സൈമൺ പല്ലാസ് ആണ് ഇവയെ ആദ്യം വിവരിച്ചത്.
ഈ പക്ഷികളുടെ യാതൊരു ഉപജാതികളേയും തിരിച്ചറിഞ്ഞിട്ടില്ല.
കറുത്ത തൂവലുകളും, വെളുത്ത ചിറകുകളും, വാലും, മഞ്ഞ നിറത്തിലുള്ള കൊക്കും കൈ നഖങ്ങളും ഇവയുടെ പ്രത്യേകതയാണ്.
ശരാശരി 5 മുതൽ 9 കിലോഗ്രാം വരെ തൂക്കം വരുന്ന ഇവ  ലോകത്തിലെ ഏറ്റവും ഭാരമുള്ള പരുന്ത് ആണ്.
പക്ഷേ മറ്റ് ചില മാനദണ്ഡങ്ങളിൽ ഹാർപ്പി ഈഗിൾ, ഫിൽപ്പീൻ ഈഗിൾ എന്നിവക്ക് പിന്നിലാണ്.
ഇത് തീരദേശ വടക്കുകിഴക്കൻ ഏഷ്യയിലാണ് ജീവിക്കുന്നത്.
പ്രധാനമായും മീൻ, ജല പക്ഷികൾ എന്നിവയാണ് ആഹാരം.
കിഴക്കൻ റഷ്യയിലെ കംചത്ക ഉപദ്വീപിൽ ഈ പക്ഷികൾ താരതമ്യേന വലിയ സംഖ്യയിൽ കാണപ്പെടുന്നു.
ഏതാണ്ട് 4,000  പക്ഷികൾ ഇവിടെയുണ്ട്.
സ്റ്റല്ലെർസ് സീ ഈഗിൾ കഴുകൻ ഐ.യു.സി.എൻ ന്റെ റെഡ് ലിസ്റ്റ് ഓഫ് വംശനാശ ഭീഷണി നേരിടുന്ന ജീവികളുടെ റെഡ് ലിസ്റ്റിൽ ഉൾപെടുത്തിയിട്ടുണ്ട്.
അവലംബം കൂടുതൽ വായനയ്ക്ക് Brown, Leslie Hilton (1976).
Eagles of the World .
David Charles, Newton Abbot.
ISBN 0-7153-7269-6 0-7153-7269-6 True, Dan (1980).
A family of eagles.
Everest, New York.
ISBN 0-89696-078-1 0-89696-078-1
സ്റ്റം‌പ്
സ്റ്റംപ് എന്നത് സാധാരണമായി ക്രിക്കറ്റിൽ ഉപയോഗിക്കുന്ന ഒരു പദമാണ്.
സ്റ്റം‌പ് എന്ന പദം 3 രീതിയിൽ വിവക്ഷിക്കാം; വിക്കറ്റിന്റെ ഒരു ഭാഗം.
ബാറ്റ്സ്മാനെ പുറത്താക്കുന്ന ഒരു രീതി ഒരു ദിവസത്തെ കളിയുടെ അവസാനം (സ്റ്റംപ്സ്) വിക്കറ്റിന്റെ ഭാഗം മൂന്ന് സ്റ്റംപുകളും രണ്ട് ബെയ്ൽസുകളും ഉൾപ്പെട്ട ഒരു വിക്കറ്റ് ഗ്രൗണ്ടിൽ ഉറപ്പിച്ച നിലയിൽ
സ്റ്റംപ് വിക്കറ്റിന്റെ ഒരു ഭാഗമാണ്.
മൂന്ന് സ്റ്റമ്പുകളും രണ്ട് ബെയ്ലുകളും ഉൾപ്പെട്ടതാണ് ഒരു വിക്കറ്റ്.
കുത്തനെ നാട്ടിയ മൂന്ന് കുറ്റികളാണ് സ്റ്റംപ്.
സ്റ്റംപിന്റെ മുകൾഭാഗത്തായാണ് ബെയ്ൽസ് സ്ഥാപിക്കുന്നത്.
71.1 സെന്റിമീറ്റർ ഉയരമാണ് സാധാരണ ഓരോ സ്റ്റംപിനുമുള്ളത്.
സ്റ്റംപിന്റെ താഴ്ഭാഗം ഗ്രൗണ്ടിൽ ഉറപ്പിക്കുന്നതിനായി കൂർത്ത അഗ്രത്തോടുകൂടിയതാണ്.
ഓരോ സ്റ്റംപിനും അതിന്റെ സ്ഥാനത്തിനനുസരിച്ച് വ്യത്യസ്തമായ പേരുകളാണ് ഉള്ളത്; ഓഫ് സ്റ്റംപ് - വിക്കറ്റിന്റെ ഓഫ്സൈഡിലുള്ള സ്റ്റംപ് മിഡിൽ സ്റ്റംപ് - വിക്കറ്റിന്റെ മധ്യഭാഗത്തുള്ള സ്റ്റംപ് ലെഗ് സ്റ്റംപ് - വിക്കറ്റിന്റെ ഓൺസൈഡിലുള്ള സ്റ്റംപ്
ഓരോ സമയത്തും കളിക്കുന്ന ബാറ്റ്സ്മാന്റെ ബാറ്റിംഗ് രീതിയനുസരിച്ച് ഇത് വ്യത്യാസപ്പെട്ടിരിക്കും.
ഉദാഹരണത്തിന്, വലംകൈയ്യൻ ബാറ്റ്സ്മാന്റെ ഓഫ്സ്റ്റംപ് ഇടംകൈയ്യൻ ബാറ്റ്സ്മാനെ സംബന്ധിച്ച് ലെഗ്സ്റ്റംപായിരിക്കും.
വലിയ മത്സരങ്ങളിൽ ടി.വി ക്യാമറ ഉറപ്പിച്ച സ്റ്റംപുകളും ഉപയോഗിക്കാറുണ്ട്.
ഒരു ബാറ്റ്സ്മാനെ പുറത്താക്കുന്ന രീതി
ക്രിക്കറ്റ് കളിയിൽ ബാറ്റ്സ്മാനെ പുറത്താക്കാൻ ഉപയോഗിക്കുന്ന ഒരു രീതിയാണ് സ്റ്റംപിങ് .
ക്രിക്കറ്റ് നിയമങ്ങളിലെ 39-ആം നിയമമാണ് സ്റ്റംപിങ്ങിനെ സംബന്ധിക്കുന്നത്.
ഒരു ബാറ്റ്സ്മാൻ പന്തിനെ അടിച്ചകറ്റാനുള്ള ശ്രമത്തിനിടെയോ മറ്റെന്തെങ്കിലും കാരണങ്ങൾക്കൊണ്ടോ ക്രീസിനു പുറത്തിറങ്ങിയാൽ വിക്കറ്റ് കീപ്പറിന് അയാളെ സ്റ്റംപ് ചെയ്ത് പുറത്താക്കാം.
അങ്ങനെ നടത്തുന്ന പുറത്താക്കലുകൾ ബൗളർ നേടിയ വിക്കറ്റായി പരിഗണിക്കും.
സാധാരണയായി സ്പിൻ ബോളർമാരോ, മീഡിയം ഫാസ്റ്റ് ബോളർമാരോ എറിയുന്ന പന്തുകളിലാണ് സ്റ്റംപിങ്ങിനുള്ള സാധ്യത കൂടുതലായി ഉള്ളത്.
ബോളറിന്റെയും വിക്കറ്റ്കീപ്പറിന്റെയും ഒരു കൂട്ടായ പ്രവർത്തനമാണ് സ്റ്റമ്പിങ്ങിലേക്ക് നയിക്കുന്നത് എന്ന് പറയാം.
പൊതുവേ സ്ക്വയർ-ലെഗ് അമ്പയർമാരാണ് സ്റ്റംപിങ്ങ് അപ്പീലുകൾ പരിഗണിക്കുന്നത്.
വൈഡ് ബോളുകളിലും സ്റ്റംപിങ്ങ് നിയമം ബാധകമാണ്.
ഒരു ദിവസത്തെ കളിയുടെ അവസാനം
ക്രിക്കറ്റിൽ ഒരു ദിവസത്തെ കളിയുടെ അവസാനത്തെ സൂചിപ്പിക്കുന്ന പദമാണ് സ്റ്റംപ്സ് .
ഈ സാഹചര്യത്തിൽ അമ്പയർ സ്റ്റംപ് ഊരി നീക്കുന്നു.
സ്റ്റഫൈലോകോക്കസ് ഇംഗ്ലീഷ് വിലാസം https://ml.wikipedia.org/wiki/Staphylococcus
സ്റ്റഫൈലോകോക്കസ് എന്ന ബാക്ടീരിയകൾ ഒരിക്കൽ ശരീരത്തിൽ പ്രവേശിച്ചാൽ ഇവയ്ക്ക് ശരീരത്തിൽ തന്നെ തുടർന്ന് നിലനിൽക്കുന്നതിന് സ്ഥിരമായ മാർഗങ്ങളുണ്ട്.
സാധാരണ ഗതിയിൽ ഇത് തൊലിപ്പുറമേ ബാധിക്കാറില്ല.
തൊലിക്ക് വരൾച്ച കൂടുന്ന അവസരത്തിൽ ഉദാഹരണത്തിന് മഞ്ഞുകാലം, ചില രോഗങ്ങളുടെ ഭാഗമായി ഉദാഹരണത്തിന് പുഴുക്കടി , ചൊറിച്ചിൽ, വിട്ടുമാറാത്ത ത്വക്ക് രോഗങ്ങൾ, നിയന്ത്രണം കുറഞ്ഞ പ്രമേഹരോഗം.
വൃക്കരോഗങ്ങൾ, രക്താർബുദം തുടങ്ങിയ രക്തത്തെ ബാധിക്കുന്ന അസുഖങ്ങൾ ഇവയെല്ലാം ഇത്തരം കുരുക്കൾ ഉണ്ടാകുന്നതിലേക്ക് വഴിവയ്ക്കുന്നു.
കൂടാതെ പോഷകാഹാരത്തിന്റെ കുറവ്,  മദ്യപാനം സ്റ്റിറോയ്ഡ് മരുന്നുകളുടെ സ്ഥിരമായ ഉപയോഗം ഇവയെല്ലാം ത്വക്കിന്റെ രോഗപ്രതിരോധ ശേഷി കുറയ്ക്കുകയും ഇത്തരം കുരുക്കുൾ വിട്ടുമാറാതെ വരികയും ചെയ്യും.
എണ്ണപ്പലഹാരങ്ങൾ, മുട്ട, ഇറച്ചി എന്നിവയുടെ ഉപയോഗം പരമാവധി കുറയ്ക്കണം.
കൂടാതെ ജലാംശമുള്ള ഭക്ഷണങ്ങൾ, പഴങ്ങൾ ഇവ പരമാവധി ഉപയോഗിക്കണം.
ശരീരശുചിത്വം ഉറപ്പാക്കണം.
ത്വക്കിന് വരൾച്ച വരികയോ ചൊറിച്ചിൽ വരികയോ ചെയ്യുന്ന സ്ഥലം വൃത്തിയായി കഴുകി ത്വക്കിന് മൃദുത്വം നൽകുന്ന ലേപനങ്ങൾ പുരട്ടുന്നത് നല്ലതാണ്.
പ്രമേഹരോഗം നിയന്ത്രണത്തിൽ കൊണ്ടുവരാൻ ശ്രദ്ധിക്കണം.
ഈ രോഗത്തിന് വളരെ ഫലപ്രദമായ മരുന്നുകളുണ്ട്.
സ്റ്റഫൈലോകോക്കസ് ബാക്ടീരിയകൾക്കെതിരെ ശരീരത്തിന്റെ രോഗപ്രതിരോധശേഷി വർദ്ധിപ്പിക്കാനും ത്വക്കിന്റെ വരൾച്ച കുറയുന്നതിനും മരുന്നുപയോഗം വഴി സാധിക്കും.
സ്റ്റമോണുറാസീ ഇംഗ്ലീഷ് വിലാസം https://ml.wikipedia.org/wiki/Stemonuraceae
കമ്പുളി , ചക്കിമരം തുടങ്ങിയ മരങ്ങൾ ഉൾപ്പെടുന്ന ഒരു സസ്യകുടുംബമാണ് സ്റ്റമോണുരാസീ (Stemonuraceae).
ഇവ സപുഷ്പികളാണ് .
കെവ് ബൊട്ടാണിക്കൽ ഉദ്യാനത്തിന്റെയും ആഞ്ചിയോസ്പേം വെബ്സൈറ്റിൽ നിന്നും എടുത്തതാണ് ഈ പട്ടിക Cantleya Ridley Codiocarpus R.A.Howard Discophora Miers Gastrolepis Tiegh.
Gomphandra Wall.
ex Lindley Grisollea Baillon Hartleya Sleumer Irvingbaileya R.A.Howard syn.
: Kummeria Martius = Discophora Miers Lasianthera P.Beauv.
Medusanthera Seem.
Stemonurus Blume Gomphandra syn.
: Tylecarpus Engler = Medusanthera Seem.
: Urandra Thwaites = Stemonurus Blume Whitmorea Sleumer References
സ്റ്റാക് ഓവർഫ്ലോ (വെബ്സൈറ്റ്)
സ്റ്റാക് എക്സ്ചേഞ്ച് എന്ന വെബ്സൈറ്റ് ശൃംഖലയിലെ ഏറ്റവും പ്രധാനപ്പെട്ട സൈറ്റാണ് സ്റ്റാക് ഓവർഫ്ലോ .
2008 ൽ ജെഫ് ആറ്റ്‍വുഡ്ഡും ജോയൽ സ്പോൾസ്കിയും ചേർന്നാണ് ഈ ശൃംഖല രൂപീകരിച്ചത്.
എക്സ്പെർട്സ്-എക്സ്ചേഞ്ച് എന്ന വെബ്സൈറ്റിന്റെ കൂടുതൽ സ്വതന്ത്ര ബദലായാണ് ഈ വെബ്സൈറ്റ് തുടങ്ങിയത്.
2008ൽ കോഡിംഗ് ഹൊറർ(ആറ്റ്‍വുഡിന്റെ പ്രശസ്തമായ പ്രോഗ്രാമിംഗ് ബ്ലോഗ്) ന്റെ വായനക്കാരിൽ നടത്തിയ ഒരു തിരഞ്ഞെടുപ്പിലൂടെയാണ് ഈ വെബ്സൈറ്റിന്റെ പേര് തീരുമാനിച്ചത്.